Az MTI tudósítása szerint Kövér László házelnök Siófokon tartott fórumot, ahol arról beszélt, hogy az EP-választáson az emberek azt döntik el, hogy olyan európai vezetést választanak-e, amelyik fontosnak tartja a kereszténység európai alapjainak megtartását, „vagy olyat, amelyik egyfajta tömeges ember- és kultúracserében látja a kontinens jövőjét”.

Kövér úgy látja, hogy Európa-szerte a bevándorlást és a terrorveszélyt tartják a legfontosabb kérdésnek,

de a főáramú, Brüsszelt is uraló politikusok óriási erőfeszítéseket tesznek azért, hogy ehelyett a jogállamiság, a kelet-európai országok hálátlansága vagy a klímaváltozás legyen a választás tétje.

Aztán beszélt egy friss felmérésről, amely szerint Németországban az emberek 31 százaléka a bevándorlást tartja a legfontosabb kérdésnek, de 32 százalék már a klímaváltozást,

ami a független és pártatlan média agymosó hatása miatt van.

Természetesen szóba kerültek a babaváró támogatással kapcsolatos események is, a babaváró támogatás brüsszeli „vizsgálatáról” azt mondta,

„perverz és aljas dolog”,

„amit saját európai fajtájukkal szemben cselekednek”.

„Mintha el akarnának bennünket pusztítani mások kedvéért. Ahelyett, hogy azon gondolkodna Európa, hogyan lehetne a családok biztonságát helyreállítani, tömeges lakosságcserével próbálják meg gyökértelenné tenni Európa minden országának társadalmát.”

Az Európai Bizottság egyébként kedden ismét cáfolta, hogy kifogásolják a programot.

Kövér szerint ha 15 képviselőt küldhetnek az EP-be, az azt is jelentené, hogy az Európai Néppárton belül az erőviszonyok a Fidesz javára billennek el.

Ennyi.